CELEX: C2005/193/50
Language: et
Date: 2005-08-06 00:00:00
Title: Kohtuasi T-195/05: N.V. Deloitte Business Advisory 19. mai 2005. aasta hagi Euroopa Ühenduste Komisjoni vastu

6.8.2005   
            
            
               ET
            
            
               Euroopa Liidu Teataja
            
            
               C 193/30
            
         N.V. Deloitte Business Advisory 19. mai 2005. aasta hagi Euroopa Ühenduste Komisjoni vastu
   (Kohtuasi T-195/05)
   (2005/C 193/50)
   Kohtumenetluse keel: hollandi
   N.V. Deloitte Business Advisory, asukoht Brüssel, esitas 19. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on Dirk Van Heuven, Steve Ronse, Sofie Logie, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               1)
            
            
               tühistada vaidlustatud otsus;
            
         
               2)
            
            
               mõista kohtukulud välja hagejalt.
            
         Õiguslikud alused ja peamised argumendid
   Hageja, kes teiste ettevõtjatega moodustas konsortsiumi nimega EUPHET, tegi Euroopa Komisjoni pakkumismenetluses “Sanco Evaluation Framework Contract, Lot 1 (Public Health) — tender No SANCO/2004/01/041” pakkumise. Oma hagiavalduses palub hageja tühistada komisjoni otsus mitte valida EUPHET ning tühistada kolmanda isikuga lepingu sõlmimise otsus, mida hagejale ei edastatud ning mille sisuga hageja ei ole tutvunud.
   Oma hagiavalduse toetuseks toob hageja välja määruse nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (1), artikli 94 ning määruse nr 2342/2002, millega kehtestatakse määruse nr 1605/2002 üksikasjalikud rakenduseeskirjad (2), artikli 138 ja artikli 147 lõike 3 ning pakkumismenetlusega seotud dokumentide tingimuste, üldise põhjendamiskohustuse ja õiguskindluse põhimõtte rikkumise.
   Hageja arvates on tema väljajätmise põhjendus ehk see, et tema ettepanek huvide konflikti vältimise meetmete kohta oli ebapiisav ning ei pakkunud piisavat garantiid, täiesti ebaseaduslik ja rikkus pakkumiskutse tingimusi. Hageja väidab, et piisab sellest, kui töövõtja võtab lepingu projekti sõlmimisel kohustuse teavitada komisjoni viivituseta võimalikest huvide konfliktist ning teha kõik vajalik huvide konflikti lahendamiseks nii kiiresti kui võimalik. Hageja kinnitab samuti, et ta võttis meetmeid, mis ulatusid kaugemale sellest, mida temalt nõuti.
   Hageja väidab, et teda ei kutsutud ühelgi ajahetkel esitama täiendavat informatsiooni, mis tema arvates tähendab määruse nr 2342/2002 artikli 146 lõike 3, õiguskindluse põhimõtte, õiglase kohtlemise, mittediskrimineerimise põhimõtte ning määruse nr 1605/2002 artikli 89 lõike 1 ja artikli 99 rikkumist.
   
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 242, lk 1).
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1).